
SERVICIUL PLANIFICARE URBANĂ






Nr.U32008-005528/17.09.2009
REFERAT

privind aprobarea Planului Urbanistic de Detaliu “Locuinta colectiva”, 

Str.Moise Dobosan, nr. 75, Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timisoara si strategia de dezvoltare si renovare urbana promovata de catre Consiliul Local al Municipiului Timişoara;


Având în vedere solicitarea înregistrată cu nr. U32008 - 005528/31.10.2008 cu completarile ulterioare, privind aprobarea Planului Urbanistic de Detaliu “Locuinta colectiva”, str. Moise Dobosan nr. 75, Timişoara;

Având în vedere prevederile Certificatului de Urbanism nr. 174/14.01.2008,  precum si modificarile survenite la Legea nr. 350/2001, in aceasta perioada. 

In baza raportului de avizare nr. 01/PV - 16.09.2009 favorabil al Comisiei Tehnice de Amenajare a Teritoriului şi Urbanism;

Documentatia PUD „Locuinta colectiva" str. Moise Dobosan nr. 75, Timişoara, a fost afisata pe site-ul oficial al Primariei Municipiului Timisoara incepand cu data de 3 august 2009,.
Avand in vedere Procesul Verbal privind dezbaterea publica din 03.09.2009, organizata in conformitate cu prevederilor Legii nr. 52/2003 privind transparenta  decizionala in administratia publica si coroborat cu Dispozitia Primarului Municipiului Timisoara nr. 92/2007,
Pentru aceasta documentatie a fost inregistrata sesizarea cu nr. RU2009-000896/04.09.2009, semnata de catre 6 locuitori de pe str. Moise Dobosan, si de catre 2 locuitori de pe str. Gr.Alexandrescu.

Documentatia de urbanism PUD “Locuinta colectiva”, str. Moise Dobosan nr. 75, impreuna cu avizele atasate solicitate prin C.U. nr. 174/14/01/2008, respecta legislatia in vigoare

Documentatia PUD: „Locuinta colectiva”, str. Moise Dobosan nr. 75, Timisoara, este solicitata prin C.U. inainte de aparitia OG 27/2008. Conform art. IV pc. 18 din Legea nr. 242/2009, „avizarea si aprobarea documentatiilor de urbanism elaborate in baza unui certificat de urbanism emis inainte de 29 august 2008 sau care au solicitare de aviz al comisiei tehnice de urbanism se vor face in conditiile prevederilor legale , nu mai tarziu de 30 septembrie 2009”.

Documentatia PUD: „Locuinta colectiva”, str. Moise Dobosan nr. 75, Timisoara, nu necesita acordul vecinilor, decat in conditiile Legii nr. 50/1991, cu modificarile ulterioare, la faza de autorizare.

In urma dezbaterii publice din data de 03 septembrie 2009, parcarea s-a retras de la limita laterala , astfel incat este respectat OMS nr. 536/1997.

Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zonă de interes deosebit pentru care este necesar avizul Consiliului Judeţean Timiş.
Prin prezentul Plan Urbanistic de Detaliu “ Locuinta colectiva”, str. Moise Dobosan nr. 75,  Timişoara, nu se încalcă prevederile OUG nr. 114/2007 privind modificarea si completarea OUG nr. 195/2005, privind protecţia mediului.
Documentaţia Plan Urbanistic de Detaliu “Locuinta colectiva ”, str. Moise Dobosan nr. 75, Timişoara, a fost elaborată de proiectantul BIA FALNITA CARMEN IULIANA, proiect nr. 02/03/2008 , la cererea beneficiarului NAN GHEORGHE.
Terenul studiat în cadrul Planului Urbanistic de Detaliu “Locuinta colectiva”, str. Moise Dobosan  nr. 75, Timişoara este situat în intravilanul municipiului Timişoara, în partea de  vest a oraşului, zona Mehala, la intersectia dintre strada Moise Dobosan si strada Grigore Alexandrescu. 

Conform PUG Timişoara, aprobat cu H.C.L. 157/2002 şi prelungit cu H.C.L. 139/2007, zona studiata are destinatia de subzona rezidentiala cu cladiri P - P+2E si functiuni complementare.
Terenul studiat, în suprafaţă totală de 932 mp, este inscris in CF nr. 402237 (provenita din conversia de pe hartie a CF nr. 9804), Timisoara, avand nr. top 20994 si 20995, gradina, casa si curte , fiind proprietatea beneficiarului NAN GHEORGHE.

Prin documentatia Plan Urbanistic de Detaliu “Locuinta colectiva”, str. Moise Dobosan  nr. 75, Timisoara, se propune realizarea unui imobil de locuinte colective in regim P+2E+Er cu 8 apartamente fata de 11 apartamente cate erau initial, si care au fost reduse ca urmare a Dezbaterii Publice,  apartamente cu 2 si 3 camere, impreuna cu amenajarea locurilor de parcare aferente si spatiilor verzi necesare. Imobilul propus este  retras fata de limitele cu vecinatatile, fiind amplasat pe o parcela de colt adiacenta la doua strazi cu profil transversal de 24 m, str. Moise Dobosan, respectiv Gr. Alexandrescu. 

Accesul auto pe parcela se va realiza din strada Moise Dobosan, conform avizului Comisiei de Circulaţie nr. TH2008-005036/03.07.2008.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U aferentă P.U.G., aprobat prin HCL nr. 157/05.08.2002.

Indicii propuşi prin documentaţie:

POT max =  40 % 

CUT max = 1,4

Regim maxim de inaltime – P+2E+Er

Spatii verzi min  22 %

La realizarea investiţiei se vor respecta condiţiile impuse prin avizele eliberate de deţinătorii de reţele şi utilităţi publice.

Sunt prevăzute branşamente la reţelele edilitare existente în zonă, pentru a deservi obiectivele propuse. Branşarea investiţiei la utilităţile din zonă se va face pe cheltuiala beneficiarului documentaţiei.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic de Detaliu ,,Locuinta colectiva”, str. Moise Dobosan  nr. 75, Timişoara, se va integra în Planul Urbanistic General al Municipiului Timişoara şi va avea o valabilitate de 5 ani.

Având în vedere Referatul de specialitate al Direcţiei Urbanism, Dezbaterea Publica si reclamatia inregistrate la aceasta documentatie, lăsăm la aprecierea Consiliului Local Timişoara oportunitatea realizării acestui obiectiv.

